27.11.2009 Den Europæiske Unions Tidende L 312/55 KOMMISSIONENS DIREKTIV 2009/146/EF af 26. november 2009 om berigtigelse af direktiv 2008/125/EF om ændring af Rådets direktiv 91/414/EØF for at optage aluminiumphosphid, calciumphosphid, magnesiumphosphid, cymoxanil, dodemorph, 2,5- dichlorbenzoesyremethylester, metamitron, sulcotrion, tebuconazol og triadimenol som aktivstoffer (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, andet afsnit, andet led, og ud fra følgende betragtninger: (1), Kommissionens direktiv 2008/125/EF (?) indeholder terminologiske fejl for så vidt angår de anvendelses- formål, der kan tillades for aluminiumphosphid, calciumphosphid og magnesiumphosphid. Disse fejl skal rettes. (2) — Foranstaltningerne i dette direktiv er i overensstemmelse med udtalelse fra Den Stående Komité for Fødevare- kæden og Dyresundhed — UDSTEDT FØLGENDE DIREKTIV: Artikel 1 I bilaget til direktiv 2008/125/EF foretages følgende berigti- gelser: 1) I række 266 (aluminiumphosphid), syvende kolonne (særlige bestemmelser), del A, affattes første og andet punktum således: »Må kun tillades anvendt som insekticid, rodenticid, talpicid og leporicid i form af brugsklare midler indeholdende alumi- niumphosphid. Som rodenticid, talpicid og leporicid må stoffet kun tillades anvendt uden døre.« 2) I række 267 (calciumphosphid), syvende kolonne (særlige bestemmelser), del A, affattes første punktum således: »Må kun tillades anvendt til udendørs brug som rodenticid og talpicid i form af brugsklare midler indeholdende calciumphosphid.« 3) I række 268 (magnesiumphosphid), syvende kolonne (særlige bestemmelser), del A, affattes første og andet punktum således: »Må kun tillades anvendt som insekticid, rodenticid, talpicid og leporicid i form af brugsklare midler indeholdende magnesiumphosphid. Som rodenticid, talpicid og leporicid må stoffet kun tillades anvendt uden døre.« Artikel 2 Medlemsstaterne vedtager og offentliggør senest den 28. februar 2010 de love og administrative bestemmelser, der er nødven- dige for at efterkomme dette direktiv. De tilsender straks Kommissionen disse bestemmelser med en sammenlignings- tabel, som viser sammenhængen mellem de pågældende bestemmelser og dette direktiv. De anvender disse bestemmelser fra den 1. marts 2010. Disse bestemmelser skal ved vedtagelsen indeholde en henvis- ning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. Artikel 3 Dette direktiv træder i kraft dagen efter offentliggørelsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 26. november 2009. På Kommissionens vegne Androulla VASSILIOU Medlem af Kommissionen () EFT L 230 af 19.8.1991, s. 1. (?) EUT L 344 af 20.12.2008, s. 78.